《咸阳怀古》
元代·陈钧

六王图像旧山河，万里经营政自苛。牧马健儿南下少，闻鸡秦卒北行多。

蒙恬事业知何在，贾谊文章信不磨。撚指光阴才二世，沛人中唱大风歌。

作者简介：元温州路乐清人，字公秉，一字太和，号静佳。由晋陵县尹升常州路治中，除浙西劝农营田副使。世祖至元末改衢州路治中，迁知浮梁州，调湖南榷茶提举。卒年五十七。